User:Genie.pakvisal/sandbox

ทีช ฟอร์ ไทยแลนด์ เป็นองค์กรไม่แสวงหาผลกำไรที่อยู่ในเครือข่าย Teach for All จัดตั้งขึ้นเมื่อ พ.ศ. 2555 ในนามมูลนิธิ ทีช ฟอร์ ไทยเแลนด์ องค์กรมีวิสัยทัศน์ในการส่งเสริมให้เด็กไทยทุกคนได้รับการศึกษาที่มีคุณภาพอย่างเท่าเทียมกัน เพื่อให้พวกเขาสามารถกำหนดชะตาชีวิตได้ด้วยตนเองโดยไม่มีข้อจำกัดที่เกิดจากภูมิหลังทางสังคม เศรษฐกิจ และครอบครัว

จุดมุ่งหมาย
องค์กรจะสรรหาและพัฒนาคนรุ่นใหม่ที่เปี่ยมไปด้วยความมุ่งมั่นและความสามารถเพื่อเป็น “ผู้นำการเปลี่ยนแปลง” ผ่านงานการสอน 2 ปี โดยบุคคลเหล่านี้จะได้ร่วมเปลี่ยนแปลงชีวิตของนักเรียนและชุมชน อีกทั้งยังได้พัฒนาศักยภาพความเป็นผู้นำของตนเองและเข้าใจในปัญหาสังคมไทยอย่างถ่องแท้ ภายหลัง 2 ปีผู้เข้าร่วมโครงการจะเป็นแรงขับเคลื่อนสำคัญในการแก้ปัญหาการศึกษาไทยในระยะยาวจากทุกภาคส่วน